Fridericus Stolz

thumb|Fridericus Stolz, theologus.
**Fridericus** vulgo *Fritz* **Stolz** (natus Männedorf in districtu Meilansi die 16 Iulii 1942; mortuus die 10 Decembris 2001) fuit theologus Helveticus, religiosarum scientiarum peritus et professor in Universitate Turicensi operam dans. Neque in ceteris linguae Theodiscae terris ignotus fuit.

## Vita 
Stolz Heidelbergae et Turici theologiae et  studuit antequam sacerdotium in parochiis regionis Turicensis perficeret. Anno autem 1967, Victor Maag eum in scholam superiorem vocavit, ubi post biennium doctor factus et quadrimo anno habilitationem nactus est. Tunc itum est Biliveldam in scholam theologicam in tribu Bethel sitam ad linguam Hebraicam docendam. Anno 1972, ei venia data est, ut de Vetere Testamento generatim instrueret. Rectoris magnifici munere functus est annis 1979 et 1980. Quo anno, expertus Turicum reversus est in cathedram modo creatam ad indicandum religionum historiam mathesimque. Plus quam viginti annos ibi non solum de temporibus antiquis et sacris scripturis olim pactis dixit, sed etiam partes, quas religio in hominibus recentibus ageret, claravit. Sodalitati cuidam de vita hodierna religiosa indaganda interfuit; annis inter 1984 et 1986 theologis decanatum obtinuit.

## Doctrinae et honores 
Stolz religiones laudat. Quoniam permittunt, ut homo impos modo rationali rationis expertia et vix regenda cohibere possit. Accurate res per religionem facilius attingendas describit afflictiones haud negligens. Ipse iterum atque iterum et theologiae et religiosis scientiis statum dignum attribuit: quae numquam intermiscendae tamen inter se dependentes aspiciantur, ut usui generali esse queant. Idiomatum veterum scientias maximi momenti esse putat: unde pro tironibus cursum linguae Hebraicae discendae in lucem protulit cui titulus *Hebräisch in 53 Tagen*. Insuper scripsit fabulam criminalem "Kirchgasse 9."

Ex anno 2011,  praemium "Fritz Stolz-Preis" ingeniosis iuvenibus adiudicat.

## Opera selecta 
* *Strukturen und Figuren im Kult von Jerusalem.* Walter de Gruyter & Co., Berolini 1970, ISBN 3-11-006446-4.
* *Bibel ohne Illusionen.* TVZ., Turici 1971.
* *Interpreting the Old Testament.* SCM Press LTD., Londinii 1975, ISBN 0-334-00668-6.
* *Jahwes und Israels Kriege: Kriegstheorien und Kriegserfahrungen im Glauben des alten Israel (AThANT 60).* Theologischer Verlag, Turici 1972, ISBN 3-290-12060-0.
* *Psalmen im nachkultischen Raum.* Theologischer Verlag, Turici 1983, ISBN 3-290-17129-9.
* *Christentum.* Vandenhoeck & Ruprecht, Gottingae 1985, ISBN 3-525-77806-6.
* *Grundzüge der Religionswissenschaft.* Vandenhoeck & Ruprecht, Gottingae 1988 (=Kleine Vandenhoeck-Reihe, 1527) ISBN 3-525-33535-0. Editio altera 1997, ISBN 3-525-03291-9.
* *Einführung in den biblischen Monotheismus.* WBG, Darmstadii 1996, ISBN 3-534-10512-5.
* *Kirchgasse 9: Ein theologischer Kriminalroman.* Pano, Turici 1997, ISBN 3-9520323-3-6.
* *Weltbilder der Religionen: Kultur und Natur, Diesseits und Jenseits, Kontrollierbares und Unkontrollierbares.* Pano, Turici 2001, ISBN 3-907576-35-7.
* *Religion und Rekonstruktion. Ausgewählte Aufsätze.* Edidit Daria Pezzoli-Olgiati. Vandenhoeck & Ruprecht, Gottingae 2004, ISBN 3-525-58169-6.

## Bibliographia 
*Daria Pezzoli-Olgiati: "Stolz, Fritz" apud *Biographisch-Bibliographisches Kirchenlexikon* (BBKL). Tomus 30, Bautz, Nordhusii 2009, ISBN 978-3-88309-478-6, col. 1465–1468.

## Nexus externi 
* 
* Nexus apud DDB
* Ingolf Dalferth: *Nachruf auf Prof. Dr. Fritz Stolz* [necrologus die 17 Decembri 2001 habitus]

## Notae 
Categoria:Auctores Theodisci
Categoria:Iudaeologi 
Categoria:Orientalistae
Categoria:Scriptores Helvetiae
Categoria:Theologi Helvetiae 
Categoria:Turicum